OpenLLM-France/wikimedia huggingface dataset:
# Cridaner de coroneta roja

El cridaner de coroneta roja (Pomatostomus ruficeps) és una espècie d'ocell de la família dels pomatostòmids que habita boscos àrids d'eucaliptus i herbassars de la zona interior del sud-est d'Austràlia.

## Referències

* ↑ «Chestnut-crowned Babbler (Pomatostomus ruficeps)» (en anglès). Handbook of the Birds of the World Alive. [Consulta: 7 desembre 2014].
# Cotorra d'orelles vermelles

La cotorra d'orelles vermelles (Pyrrhura hoematotis) és una espècie d'ocell de la família dels psitàcids que habita selves i sabanes del nord de Veneçuela.

## Referències

* ↑ Cotorra d'orelles vermelles al TERMCAT Rev. 05/08/2012
# Darmós

Darmós és un nucli de població del municipi de Tivissa, a la comarca de Ribera d'Ebre. El 2019 tenia 94 habitants censats.
S'hi troba l'església de Sant Miquel de Darmós i una mata que està catalogada com a arbre monumental de Catalunya.

## Referències

* ↑ «Darmós». Gran Enciclopèdia Catalana. Barcelona: Grup Enciclopèdia Catalana.
* ↑ «431508 Tivissa». Idescat. [Consulta: 24 setembre 2020].

## Enllaços externs

* Darmós a Turisme de la Ribera d'Ebre
* Darmós a Turisme de Tivissa
# David Anspaugh

David Anspaugh (Decatur, Indiana, Estats Units, 24 de setembre de 1946) és un director de cinema i televisió estatunidenc.

## Biografia

Anspaugh va estudiar a la Universitat d'Indiana i a l'Escola USC d'Arts Cinematogràfiques, després de l'institut a Colorado. La seva feina com a productor associat a la televisió comença produint i dirigint Hill Street Blues , per la qual va guanyar dos premis Emmy. Va seguir amb St. Elsewhere i Miami Vice i Deadly Care abans de fer el seu debut al cinema amb Hoosiers.
Altres crèdits al cinema són Fresh Horses, Rudy, repte a la glòria, Dones sota la lluna, i The Game of Their Lives.
La primavera de 2015 Anspaugh va donar classes a la Universitat d'Indiana sobre direcció de cinema i televisió. L'abril de 2015 va dirigir una obra pel Bloomington Playwrights Project.
Nascut a Decatur, Indiana, fill de Lawrence (fotògraf local) i Marie Anspaugh, té una germana més petita, Jane. Va estar casat de 1974 a 1988 amb una directora de vendes, Tamara Kramer. Tenen una filla, Vanessa. Anspaugh es va casar amb l'actriu Roma Downey el 24 de novembre de 1995. La parella va tenir una filla, Reilly Marie, el 3 de juny de 1996. El 1997, Anspaugh va tenir una depressió, va ser tractat en una clínica de rehabilitació, que va portar a la ruptura del seu matrimoni. Downey va iniciar el divorci el març de 1998, finalitzat més tard el mateix any. Després de viure a Califòrnia tres dècades, el juny de 2014 Anspaugh va tornar a Bloomington, Indiana.

## Filmografia

* 1983: The Last Leaf
* 1986: Més que ídols
* 1988: Fresh Horses
* 1993: Rudy, repte a la glòria (Rudy)
* 1995: Dones sota la lluna (Moonlight and Valentino)
* 2002: Atrapades per la màfia (WiseGirls)
* 2005: The Game of Their Lives

## Referències

* ↑ Kelley, Bill. «Jason Miller Again Turns To Acting For `Deadly Care`». Sun-Sentinel, 20-03-1987.
* ↑ Maslin, Janet. «FILM: GENE HACKMAN AS A COACH IN 'HOOSIERS'». The New York Times, 27-02-1987.
* ↑ «Course Listing: PROJECTS IN TELECOMMUNICATIONS». Indiana University Bloomington, 2015. Arxivat de l'original el 2018-09-11. [Consulta: 11 setembre 2018].
* ↑ Walker, George. «Ugly Lies the Bone at the BPP». Indiana Public Media, 10-04-2015.
* ↑ «David Anspaugh». Turner Classic Movies.
* ↑ «Della Reese, Roma Downey and David Anspaugh.».
* ↑ PEOPLESTAFF225 «Fall from Grace». People, 49, 30-03-1998.
* ↑ Leonard, Mike «Buddies: Filmmakers Angelo Pizzo and David Anspaugh. Back in Bloomington where it all began». Bloom magazine, 01-10-2014.
# David Handley

David Handley, (Birmingham, 3 de febrer de 1932 - 9 de març de 2013) va ser un ciclista anglès. Va destacar en el ciclisme en pista especialment en la Velocitat. Com amateur va obtenir una medalla de bronze al Campionats del Món de l'especialitat de 1960, per darrere de l'italià Sante Gaiardoni i el belga Leo Sterckx.
Va participar en els Jocs Olímpics de 1960.

## Enllaços externs

* Fitxa a sitiodeciclismo.net
* Fitxa a museociclismo.it
# Data3 Cisco Racing Team

El Data#3 Cisco Racing Team, (codi UCI: DSR) és un equip ciclista professional australià. Fundat el 2011, va tenir categoria Continental el 2015 i el 2016.

## Principals victòries
### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Oceania Tour. Aquesta taula presenta les classificacions de l'equip als circuits, així com el seu millor corredor en la classificació individual.
UCI Àsia Tour
| Temporada | Classificació per equips | Millor ciclista en la classificació individual |
| 2015 | 50è | Craig Evers (156è) |
| 2016 | 75è | Dylan Newbery (402è) |
UCI Oceania Tour
| Temporada | Classificació per equips | Millor ciclista en la classificació individual |
| 2015 | 5è | Craig Evers (14è) |
| 2016 | 6è | Saxon Irvine (23è) |

## Referències

* ↑ Classificacions UCI, al web de l'UCI

## Enllaços externs

* Web oficial Arxivat 2016-10-02 a Wayback Machine. (anglès)
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Daju

Daju fou un estat que va existir al Darfur als segles xii i xiii, en la regió del sud-est del Jabal Murra a la regió de Nyala.
Els daju són identificats pels geògrafs àrabs com a tajuwa. Parlen una llengua pròpia que està emparentada al nubi del Nil. Modernament tenen com a cap un "shartay" que governa sobre nou "omdas", i sobre alguns zaghawa, fur, tunjur i àrabs hotiyya.

## Referències

* Darfur, historical and contemporary aspects, per R.S. O'Fahey & Jérôme Tubiana
# David Rieff

David Rieff (Boston, 1952) és analista polític, periodista i crític cultural. Llicenciat en història a la Universitat de Princeton (1978). És membre de The New York Institute for the Humanities, i ha col·laborat com a editor al World Policy Journal (1998-2000), a The New Republic i al Harper's Magazine. També col·labora com a escriptor a Los Angeles Times Book Review. És fundador i director del projecte «Crims de guerra», de la Universitat Nord-americana, a Washington D.C., el qual assumeix l'educació del públic, amb una atenció especial als periodistes, sobre la guerra i els crims de guerra. A més dels seus regulars articles publicats en diferents revistes i diaris dels Estats Units, Gran Bretanya, Canadà, Mèxic, França, Espanya i Alemanya, ha editat diversos llibres entre els quals destaquen Camino de Miami (1987), Los Angeles, Capital of the Third World (1991), The Exile (1993), Slaughterhouse: Bosnia and the Failure of the West (1995) i A Bed for the Night: Humanitarianism in Crisis (2003).

## Referències

* ↑ «David Rieff». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].

## Enllaços externs

* Entrevista amb David Rieff Arxivat 2010-06-19 a Wayback Machine., Barcelona Metròpolis, estiu 2009.
# Daniel Heath Justice

Daniel Heath Justice és un ciutadà canadenc de la Nació Cherokee nascut als Estats Units i professor associat d'estudis de les Primeres Nacions. És autor de Our Fire Survives the Storm: A Cherokee Literary History (2006) (University of Minnesota Press) La seva trilogia fantàstica indígena, The Way of Thorn & Thunder--Kynship (2005), Wyrwood (2006), i Dreyd (2007) fou publicada per Kegedonce Press.
Pel 2012, era membre del Programa d'Estudis de les Primeres Nacions i un professor associat a la Universitat de Colúmbia Britànica. També va ensenyar literatures aborígens i altres cursos d'anglès a la Universitat de Toronto.
El treball crític de Justice svint s'ha centrat en qüestions d'identitat, autenticitat i descolonització: això ha portat a la seva associació amb nacionalistes literaris com Craig Womack i Jace Weaver. La seva obra es caracteritza per una prosa accessible i agradable que tracta sobre temes difícils d'una manera accessible.

## Vegeu també

* Llista d'escriptors de pobles amerindis
* Estudis amerindis

## Referències

* ↑ «Daniel Heath Justice. Our Fire Survives the Storm: A Cherokee Literary History». H-Net Reviews, 2006. [Consulta: 29 novembre 2012].
* ↑ «Daniel Heath Justice (Author of Kynship)». Goodreads. [Consulta: 29 novembre 2012].
* ↑ Daisy Hernandez. «Spotlight: Daniel Heath Justice». COLORLINES, 15-11-2006. Arxivat de l'original el 2013-05-18. [Consulta: 29 novembre 2012].
* ↑ «FNSP - First Nations Studies Program: Daniel Heath Justice». University of British Columbia. Arxivat de l'original el 2013-01-08. [Consulta: 29 novembre 2012].

## Enllaços externs

* Web oficial Daniel Heath Justice
* «CELEBRATING QUEER INDIGENOUS VOICES WEEK: INTERVIEW WITH DANIEL HEATH JUSTICE + YELLOW MEDICINE REVIEW FALL 2010». Black Coffee Poet. [Consulta: 29 novembre 2012].
* «Guest Blogger: Daniel Heath Justice on Avatar». First Peoples Blog. Arxivat de l'original el 2013-08-01. [Consulta: 29 novembre 2012].
# Deelemania

Deelemania és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per Rudy Jocqué i Robert Bosmans l'any 1983.

## Distribució

Es pot trobar a l'Àfrica subsahariana.

## Etimologia

El gènere va ser nomenat en honor de Christa Laetitia Deeleman-Reinhold.

## Llista d'espècies

Segons The World Spider Catalog 12.0:
* Deelemania gabonensis Jocqué, 1983
* Deelemania malawiensis Jocqué & Russell-Smith, 1984
* Deelemania manensis Jocqué & Bosmans, 1983 (Espècie tipus)
* Deelemania nasuta Bosmans, 1988

## Referències

* ↑ Jocqué, R.; Bosmans, R. «Linyphiidae (Araneae) from Ivory Coast, with the description of three new genera.». Zoologische Mededelingen, vol. 57, 1, 1983, pàg. 1–18.
* ↑ «Gen. Deelemania Jocqué & Bosmans, 1983». . Natural History Museum Bern, 2019. DOI: 10.24436/2.
* ↑ Platnick, 2011 : The world spider catalog (American Museum of Natural History).

## Enllaços externs

* a ION (anglès)
* Nomenclator Zoologicus (anglès)
# Daniel Hoelgaard

Daniel Hoelgaard (Stavanger, 1 de juliol de 1993) és un ciclista noruec, professional des del 2013 i actualment a l'equip FDJ.
El seu germà Markus també competeix professionalment.

## Palmarès

* 2010
** Campió de Noruega júnior en ruta
* 2012
** 1r al Kernen Omloop Echt-Susteren
** Vencedor d'una etapa al Rothaus Regio-Tour
* 2014
** Vencedor d'una etapa al Tour de Bretanya
** Vencedor d'una etapa a la Ronda de l'Oise
** Vencedor de 2 etapes a l'Okolo jižních Čech
* 2015
** Vencedor d'una etapa al Tour de Normandia
** Vencedor d'una etapa al Tour de Bretanya

### Resultats a la Volta a Espanya

* 2017. 125è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Daniel Iglesias Gago

Daniel "Dani" Iglesias Gago (Santiago de Compostel·la, 17 de juliol de 1995) és un futbolista professional gallec que juga com a davanter pel club croat NK Istra 1961, cedit pel Deportivo Alavés.

## Carrera de club

Iglesias es va formar al planter del Deportivo de La Coruña. Va debutar com a sènior amb el Deportivo de La Coruña B, a la tercera divisió.
Iglesias va debutar oficialment amb el primer equip gallec el 24 d'agost de 2013, jugant els darrers 13 minuts en una derrota per 0–1 a casa contra el Córdoba CF a la segona divisió. El 31 de juliol de 2015 va rescindir el seu contracte amb el Depor tot i que tenia l'opció de renovar fins al 2018, i va signar un contracte de quatre anys amb el Deportivo Alavés l'11 d'agost.
L'1 de setembre de 2015 Iglesias fou cedit al CD Guadalajara, per disputar la segona divisió 2015-16.

## Referències

* ↑ La pizarra amarga el debut en casa del Deportivo (The slate bitters Deportivo's home debut); Marca, 24 agost 2013 (castellà)
* ↑ El Deportivo y Dani Iglesias llegan a un acuerdo para la rescisión de su contrato; Web del Deportivo, 31 juliol 2015 (castellà)
* ↑ El Deportivo Alavés incorpora al prometedor delantero Dani Iglesias Arxivat 2015-08-11 a Wayback Machine.; Web de l'Alavés, 11 agost 2015 (castellà)
* ↑ Dani Iglesias se marcha cedido al CD Guadalajara (Dani Iglesias goes on loan at CD Guadalajara) Arxivat 2015-09-01 a Wayback Machine.; Web de l'Alavés, 1 setembre 2015 (castellà)

## Enllaços externs

* Daniel Iglesias Gago a BDFutbol
* Daniel Iglesias Gago, Fitxa a Soccerway
# Dolores Serrat Moré

María Dolores Serrat Moré (Ripoll, 3 de desembre de 1955) és una política espanyola del Partit Popular que ha ocupat el càrrec de Consellera de Cultura del Govern aragonès.
Doctora en Medicina i Llicenciada en Dret per la Universitat de Saragossa, especialitzada en Psiquiatria i Medicina Legal i Forense, ha desenvolupat la seva activitat universitària i professional a l'Arag, com a metge forense a Jaca (1985-1986), com a professora titular de Medicina Legal a la Universitat de Saragossa des de 1986, i com a vicedegana (1994-1997) i degana (1997-2003) d'Ordenació Acadèmica. Ha estat regidora de l'Ajuntament de Saragossa des de 2003, i hi ha fet de portaveu del Grup Municipal Popular des de l'any 2009. Al 2011 fou nomenada Consellera d'Educació, Universitat, Cultura i Esport del Govern d'Aragó.
Es va fer famosa arran de la seva presentació de l'esborrany de la futura llei de llengües d'Aragó el 18 de juny de 2012, en el qual es qualificava el català de «lengua aragonesa propia del área oriental» (o sigui: llengua aragonesa pròpia de l'àrea oriental conegut irònicament com a «lapao»), desfermant així una gran polèmica als Països Catalans i a l'Aragó.

## Referències

* ↑ «La consejera del aragonés oriental es de Ripoll» (en castellà). [Consulta: 14 octubre 2020].
* 1 2 «María Dolores Serrat Moré, Consejera de Educación, Universidad, Cultura y Deporte» (en castellà). Heraldo de Aragón. [Consulta: 14 octubre 2020].
* ↑ «El PP també margina el català a la Franja i li nega el nom». VilaWeb, 19-06-2012.
* ↑ Cosculluela Ripoll, Ferran. «Los cambios de 'la Dolors'» (en castellà). El Periódico, 15-05-2013. [Consulta: 14 octubre 2020].
# Divodurum Mediomatricorum

Divodurum Mediomatricorum (en grec antic Διουόδουρον) era el nom llatí de la ciutat de Metz, i capital dels mediomàtrics, un poble de la Gàl·lia Belga que posseïa un territori que arribava fins al Rin en temps de Juli Cèsar. És l'única ciutat dels mediomàtrics que menciona Claudi Ptolemeu. L'Itinerari d'Antoní la situa a la via que va de Trèveris a Argentoratum (Estrasburg). La ciutat, que en temps de Cèsar s'anomenava només Divodurum, va prendre el nom del seu poble a partir d'Ammià Marcel·lí.
De la corrupció del darrer nom a Mettis, va derivar el nom Metz al segle v. En aquest moment és esmentada a Notitia Imperium com metròpoli de la província de Bèlgica primera (Belgica Prima). El nom vol dir "Plaça dels déus" (celta divo = déu, duro = mercat), però altres interpreten l'arrel "di", com a doble, perquè era a la unió del Mosel·la i el Seille.
L'any 70 els soldats de Vitel·li, que havien estat rebuts a la ciutat de manera amigable, sense cap motiu conegut van començar a matar als habitants que no van oposar resistència, i van provocar uns quatre mil morts, segons explica Tàcit.
Divodurum era un lloc important per la seva posició estratègica. Julià l'Apòstata després de la seva victòria sobre els alamans a Estrasburg va enviar el botí a la ciutat per posar-lo en seguretat. La ciutat va ser destruïda pels huns a mitjans del segle V (potser l'any 451), però es va recuperar i es va convertir en la capital del regne d'Austràsia.
A Metz no s'han trobar gairebé restes romanes però si a la rodalia: a Sablon un amfiteatre (potser més gran que el de Nimes), una naumàquia i uns banys. A Gorze i Jouy un aqüeducte.

## Referències

* ↑ Smith, William (ed.). «Divodurum». Dictionary of Greek and Roman Geography (1854). [Consulta: 15 febrer 2021].
# Dhiba

Dhiba o Dhehiba (àrab: الذهيبة, aḏ-Ḏahība) és una petita ciutat de Tunísia a la frontera amb Líbia, amb uns 2.000 habitants. Pertany a la governació de Tataouine i es troba uns 90 km al sud de la ciutat de Tataouine. A l'altre costat de la frontera hi ha la petita ciutat líbia de Ouezzen, a uns 5 km. És capçalera d'una delegació amb 4.680 habitants (cens del 2004). El límit sud de la delegació està fixat per la vila de Bir Zar.

## Economia

Només és important com a punt fronterer per on passen moltes de les mercaderies líbies que després es venen al sud de Tunísia, sobretot petroli, ja que és el punt d'inici de la carretera principal que porta de la frontera líbia a Tatouine per l'interior.

## Patrimoni

Dos dels ksars del sud-est, Ksar Tefrout i Ksar Sidi ben Ali, es troben en aquesta delegació.

## Administració

Com a delegació o mutamadiyya, duu el codi geogràfic 53 56 (ISO 3166-2:TN-12) i està dividida en dos sectors o imades:
* Dhehbia Est (53 56 51)
* Dhehbia Ouest (53 56 52)
Al mateix temps, forma una municipalitat o baladiyya (codi geogràfic 53 14).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 120-122. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 161. ISSN: 1737-7838 [Consulta: 18 agost 2021].
# Dheri Talokar

Dheri Talokar foiu un territori tribal protegit del tipus jagir. Mesurava uns 62 km² i estava a l'antic districte d'Hazara avui al Pakistan.
El 1752 la branca Dheri de la tribu Tarin va venir des de Tarin Kot (Kandahar, Afganistan), amb Ahmed Shah Durrani; el cap de la tribu, Bostan Khan, era l'oncle d'Ahmad Shah i fou el que va dirigir una de les ales de la cavalleria afganesa a la batalla de Panipat el 1761 que va suposar una greu derrota pels marathes. El rei afganès li va concedir terres a l'Índia, com a subadar, i el títol de Sher Khan; més tard les terres li foren reconegudes com un territori semiindependent tributari de la monarquia afganesa. Habib khan fou Hakim-i-Hazara, nawab de Dheri i rais de Talokar, i va governar des de vers la meitat del segle XIX; inicialment va donar suport als britànics contra els sikhs (1849) però el 1868-1869, quan els britànics van iniciar el que anomenaven Permanent Revenue Settlement per l'àrea Hazara (que es va acabar el 1872), es va oposar a la reducció de la seva propietat a favor d'alguns altres caps i es va revoltar (1869-1878) fins que fou capturat i empresonat sent enviat a l'exil; fou alliberat sota paraula el 1884 i llavors va entrar en plet amb el govern fins a la seva mort el 1888. La família va conservar les seves propietats fins que foren confiscades per Ayub Khan, president de Pakistan, vers 1960, romanent com a cap (hakim) dels hazara tarin i conservant el títol de kan de Dheri i rais de Talokar.

## Llista de sardars

* Sardar BOSTAN KHAN (Sher Khan)
* Sardar NADIR KHAN (Malik Darwesh)
* Sardar ILYAS KHAN (Malik Ilyas)
* Sardar GADAI KHAN
* Sardar NAJIBULLAH KHAN
* Sardar MUHAMMAD KHAN (mort sense fills)
* Sardar GHULAM AHMED KHAN (nebot)
* Sardar HABIB KHAN ?-1888,
* Khan ABDEL MAJID KHAN, Khan de Khangi 1888-1939
* Khan Sahib ABDEL SALIM KHAN 1939-1957
* Khan Sahib JAVED SALIM KHAN 1957-1960 (+ 1979)

## Referències

* Generalogia per H. Soszynski Arxivat 2010-11-01 a Wayback Machine.
# Diario de Palma

El Diario de Palma va ser un diari en castellà aparegut a Palma el primer de gener de 1852 com a successor del Diario Balear.
Era una publicació amb molta informació legislativa, notícies de Madrid i Barcelona, informació econòmica, moviment portuari i avisos de diversa significació. Va ser fundat el 1814 a la impremta de Felip Guasp, a causa dels diversos canvis que s'anaren produint, generalment polítics, prengué diferents noms: Diario Constitucional de Palma (1820), Diario Constitucional Político i Mercantil de Palma (1820-22), Diario Balear, antes Constitucional (1823-36), Diario Constitucional de Palma de Mallorca (1836-52), El Mallorquín (1856-61). Publicà el notable Almanaque de las Islas Baleares, a cura de Tomàs Aguiló (1866-96), i perdurà fins al 31 de desembre de 1918. De tendència conservadora, publicà resums de les sessions de les corts. Fou el diari més llegit de Palma.

## Referències

* ↑ «Diario de Palma». Gran Enciclopèdia Catalana. Barcelona: Grup Enciclopèdia Catalana.
# Dona Augusta

Dona Augusta és una localitat de São Tomé i Príncipe. Es troba al districte de Caué, al sud-oest de l'illa de São Tomé. La seva població és de 191 (2008 est.). Limita al sud, amb Ribeira Peixe i Praia Pesqueira; i a l'oest, amb Vila Clotilde.

## Evolució de la població

Població de Dona Augusta (2001-2008) :
| 2001 | 2008 |
| 168 | 191 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Democratacristians

«Democratacristians» té aquests significats:
* Partidaris de la democràcia cristiana, ideologia política.
* Demòcrata-Cristians, partit de Finlàndia.
* Demòcrata-Cristians, partit de Suècia.
* Demòcrata Cristians, partit de Dinamarca.
# E314

La ruta europea E314 és una carretera que forma part de la Xarxa de carreteres europees. Comença a Lovaina (Bèlgica) i finalitza a Aix-la-Chapelle (Alemanya). Té una longitud d'aproximadament 125 km.

## Referències

* ↑ Economic Commission for Europe. Inland Transport Committee. European agrement on main international traffic arteries (AGR) (PDF) (en anglès). United Nations. Economic and Social Council, 14-03-2008 [Consulta: 22 gener 2022].
# Dimitri Claeys

Dimitri Claeys (Sint-Amandsberg, Gant, 18 de juny de 1987) fou un ciclista belga, professional des del 2010 fins al 2022.

## Palmarès

* 2005
** 1r a la Vlaams-Brabantse Pijl
* 2008
** Campió de Bèlgica sub-23 en ruta
* 2009
** Campió de Bèlgica sub-23 en ruta
* 2012
** 1r al Gran Premi d'Affligem
* 2013
** 1r a l'Omloop Het Nieuwsblad sub-23
** 1r a La Gainsbarre
** 1r al Tour de Piémont Vosgien
** Vencedor d'una etapa als Tres dies de Cherbourg
** Vencedor d'una etapa al Tour de Moselle
* 2014
** 1r a l'A través de les Ardenes flamenques
** 1r a l'Omloop Het Nieuwsblad sub-23
** 1r a la Ronda van Vlaams-Brabant
** 1r al Tour de Moselle i vencedor de 2 etapes
* 2015
** 1r al Tour de Normandia i vencedor d'una etapa
** 1r a l'Internationale Wielertrofee Jong Maar Moedig
** 1r al Gran Premi de la vila de Pérenchies
** Vencedor d'una etapa al Tour de Croàcia
* 2016
** 1r al Gran Premi Jef Scherens
** Vencedor d'una etapa al Tour de Valònia
* 2018
** 1r als Quatre dies de Dunkerque
* 2019
** 1r a la Famenne Ardenne Classic

### Resultats al Tour de França

* 2017. 163è de la classificació general
* 2018. 130è de la classificació general

### Resultats a la Volta Espanya

* 2021. 105è de la classificació general

## Referències

* ↑ «Dimitri Claeys va prendre sa retraite à la fin de la saison» (en francès). cyclismactu, 23-07-2022. [Consulta: 10 desembre 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it